CELEX: 32017D1385
Language: hr
Date: 2017-07-25 00:00:00
Title: Odluka Vijeća (ZVSP) 2017/1385 od 25. srpnja 2017. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)

26.7.2017   
            
            
               HR
            
            
               Službeni list Europske unije
            
            
               L 194/61
            
         ODLUKA VIJEĆA (ZVSP) 2017/1385
   od 25. srpnja 2017.
   o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 18. svibnja 2015. donijelo Odluku (ZVSP) 2015/778 (1).
            
         
               (2)
            
            
               Vijeće je 20. lipnja 2016. donijelo Odluku (ZVSP) 2016/993 (2), kojom je izmijenjena Odluka (ZVSP) 2015/778 produljenjem mandata operacije do 27. srpnja 2017. i dodavanjem dviju popratnih zadaća u mandat operacije EUNAVFOR MED SOPHIA, i to izgradnje kapaciteta i osposobljavanja libijske obalne straže i mornarice te doprinosa razmjeni informacija i provedbi embarga UN-a na oružje na otvorenom moru uz obalu Libije.
            
         
               (3)
            
            
               Vijeće je 19. prosinca 2016. donijelo odluku (ZVSP) 2016/2314 (3), kojom se proširuju ovlaštenja dodijeljena misiji EUNAVFOR MED SOPHIA za razmjenu informacija s relevantnim sudionicima.
            
         
               (4)
            
            
               Izjavom iz Malte članova Europskog vijeća 3. veljače 2017. o vanjskim aspektima migracija: rješavanje pitanja središnje sredozemne rute potvrđeno je da će se prioritet davati prije svega osposobljavanju, opremanju i potpori libijskoj nacionalnoj obalnoj straži i drugim relevantnim agencijama te daljnjim naporima za prekidanje poslovnog modela krijumčara pojačanim operativnim djelovanjem u okviru integriranog pristupa koji uključuje Libiju i druge zemlje duž rute te relevantne međunarodne partnere, uključene države članice, misije i operacije ZSOP-a, Europol te Agenciju za europsku graničnu i obalnu stražu (Frontex).
            
         
               (5)
            
            
               Vijeće je 6. veljače 2017. u svojim zaključcima o Libiji izjavilo da će se u okviru operacije EUNAVFOR MED SOPHIA naglasak i dalje stavljati na prekidanje poslovnog modela mreža za krijumčarenje ljudi i trgovanje njima. Osim toga, nastavit će se s provedbom njezinih dviju popratnih zadaća.
            
         
               (6)
            
            
               Doprinos koji se u okviru operacije EUNAVFOR MED SOPHIA daje razmjeni informacija može također doprinijeti provedbi rezolucija Vijeća sigurnosti Ujedinjenih naroda („RVSUN”) 2146 (2014) i RVSUN-a 2362 (2017).
            
         
               (7)
            
            
               12. lipnja 2017. Vijeće sigurnosti UN-a RVSUN-om 2357 (2017) produljilo je ovlaštenja dodijeljena RVSUN-om 2292 (2016) koja se odnose na strogu provedbu embarga na oružje na otvorenom moru uz obalu Libije.
            
         
               (8)
            
            
               Europsko vijeće 23. lipnja 2017. u svojim zaključcima posebno je naglasilo da prekidanje poslovnog modela krijumčara ljudi i trgovaca ljudima ostaje ključni cilj i da je osposobljavanje i opremanje libijske obalne straže ključni dio pristupa EU-a u tom pogledu.
            
         
               (9)
            
            
               Politički i sigurnosni odbor 4. srpnja 2017. složio se, na temelju strateškog preispitivanja operacije, s time da se mandat operacije EUNAVFOR MED SOPHIA produlji do 31. prosinca 2018.
            
         
               (10)
            
            
               Odluku (ZVSP) 2015/778 trebalo bi na odgovarajući način izmijeniti.
            
         
               (11)
            
            
               U skladu s člankom 5. Protokola br. 22 o stajalištu Danske, priloženog UEU-u i Ugovoru o funkcioniranju Europske unije (UFEU), Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove operacije,
            
         DONIJELO JE OVU ODLUKU:
   Članak 1.
   Odluka (ZVSP) 2015/778 mijenja se kako slijedi:
   
               1.
            
            
               U članku 2. stavku 4. zadnja rečenica zamjenjuje se sljedećim:
               „Ti podaci te podaci u vezi s plovilima i opremom kojima se te osobe koriste, kao i relevantne informacije prikupljene tijekom izvršavanja te temeljne zadaće mogu se dostaviti relevantnim tijelima država članica za izvršavanje zakonodavstva i nadležnim tijelima Unije.”.
            
         
               2.
            
            
               U članku 2.a dodaje se sljedeći stavak:
               „4.a   U svrhu provedbe popratne zadaće iz stavka 1. uspostavlja se mehanizam praćenja u bliskoj koordinaciji s ostalim relevantnim dionicima.”.
            
         
               3.
            
            
               U članku 2.b dodaje se sljedeći stavak:
               „4.   Dodatno, u području djelovanja operacije i okviru njezinih sredstava i mogućnosti, operacija EUNAVFOR MED SOPHIA provodi aktivnosti nadzora i prikupljanja informacije o nezakonitom trgovanju, uključujući informacije o sirovoj nafti i ostalom nezakonitom izvozu protivnom RVSUN-u 2146 (2014) i RVSUN-u 2362 (2017), doprinoseći time uvidu u stanje i pomorskoj sigurnosti u središnjem Sredozemlju. Informacije prikupljene u tom kontekstu mogu se prenositi legitimnim libijskim vlastima i relevantnim tijelima država članica za izvršavanje zakonodavstva te nadležnim tijelima Unije.”.
            
         
               4.
            
            
               U članku 11. dodaje se sljedeći stavak:
               „4.   Za razdoblje od 28. srpnja 2017. do 31. prosinca 2018. referentni iznos za zajedničke troškove operacije EUNAVFOR MED SOPHIA iznosi6 000 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 0 % i u obvezama i za plaćanja.”.
            
         
               5.
            
            
               U članku 13. drugi stavak zamjenjuje se sljedećim:
               „Operacija EUNAVFOR MED SOPHIA završava 31. prosinca 2018.”.
            
         Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 25. srpnja 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Odluka Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 122, 19.5.2015., str. 31.).
   
      (2)  Odluka Vijeća (ZVSP) 2016/993 od 20. lipnja 2016. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 162, 21.6.2016., str. 18.).
   
      (3)  Odluka Vijeća (ZVSP) 2016/2314 od 19. prosinca 2016. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 345, 20.12.2016., str. 62.).